Приложение към Заповед № РД 09-813 на министъра на земеделието, храните и горите от 13.10.2020 г.

**ПРАВИЛА**

**за работа със системата за управление на информацията относно
официалния контрол и нейните компоненти**

Раздел I

**Общи положения**

**Чл. 1.** Настоящите правила са разработени в съответствие с:

1. Регламент (EС) 2017/625 на Европейския парламент и на Съвета относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (EО) № 396/2005, (EО) № 1069/2009, (EО) № 1107/2009, (EС) № 1151/2012, (ЕС) № 652/2014, (EС) 2016/429 и (EС) 2016/2031 на Европейския парламент и на Съвета, регламенти (EО) № 1/2005 и (EО) № 1099/2009 на Съвета и директиви 98/58/EО, 1999/74/EО, 2007/43/EО, 2008/119/EО и 2008/120/EО на Съвета, и за отмяна на регламенти (EО) № 854/2004 и (EО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/EО, 96/93/EО и 97/78/ EО на Съвета и Решение 92/438/EИО на Съвета (ОВ, L 95/1 от 7.04.2017 г.) (Регламент (EС) 2017/625);

2. Регламент за изпълнение (ЕС) 2019/1715 на Комисията от 30 септември 2019 година за определяне на правила за функционирането на системата за управление на информацията относно официалния контрол и нейните компоненти („Регламент за IМSOC“) (ОВ L 261 от 14.10.2019 г.) (Регламент за изпълнение (ЕС) 2019/1715);

3. Регламент (ЕО) № 178/2002 на Европейският парламент и на Съвета за установяване на общи принципи и изисквания на законодателството в областта на храните, за създаване на Европейски орган по безопасност на храните и за определяне на процедури относно безопасността на храните (Регламент (ЕО) № 178/2002);

4. Регламент (ЕС) 2016/429 на Европейския парламент и на Съвета от 9 март 2016 година за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (ОВ L 84 от 31.3.2016 г.) (Регламент (ЕС) 2016/429).

5. Регламент (EС) 2016/2031 на Европейския парламент и на Съвета от 26 октомври 2016 година за защитните мерки срещу вредителите по растенията, за изменение на регламенти (EС) № 228/2013, (EС) № 652/2014 и (EС) № 1143/2014 на Европейския парламент и на Съвета и за отмяна на директиви 69/464/EИО, 74/647/EИО, 93/85/EИО, 98/57/EО, 2000/29/EО, 2006/91/EО и 2007/33/EО на Съвета (ОВ L 317 от 23.11.2016 г.) (Регламент (EС) 2016/2031);

6. Закон за управление на агрохранителната верига (ЗУАХВ);

7. Закон за храните (ЗХ);

8. Закон за ветеринарномедицинската дейност;

9. Закон за фуражите;

10. Закон за защита на растенията;

11. Закон за виното и спиртните напитки;

12. Наредба № 24 от 28 декември 2009 г. за реда и начините на взаимодействие между органите на Националната ветеринарномедицинска служба и Министерството на вътрешните работи (Обн. ДВ. бр. 2 от 2010 г.).

**Чл. 2.** Целта на правилата е постигане на ефективност при управление, обработване и автоматичен обмен на данни, информация и документи във връзка с официалния контрол, чрез системата за управление на информацията относно официалния контрол (IМSOC). Системата е създадена с чл. 131 от от Регламент (ЕС) 2017/625 и има за цел интегриране и актуализиране при необходимост определени информационни системи, управлявани от Комисията. Системата действа като схема за оперативна съвместимост, като установява връзка между тях, а в някои случаи и връзка със съществуващите национални системи на държавите членки и информационните системи на трети държави и на международни организации. Генералната цел на системата е предпазване от вредни въздействия и потенциален, пряк или косвен риск за здравето на хората, здравето на животните, здравето на растенията и околната среда.

**Чл. 3.** Правилата обхващат:

1. Предаване на уведомления и допълнителна информация чрез системата за бързо предупреждение за храни и фуражи (RASFF), създадена с чл. 50 на Регламент (ЕО) № 178/2002;

2. Използването на компютърна система за уведомяване и докладване на Съюза за заболявания (АDIS) в съответствие с чл. 22 от Регламент (ЕС) 2016/429;

3. Конкретни правила, включително срокове, в системата за подаване на уведомления и докладване за наличието на вредители в растения и растителни продукти (ЕUROPHYT), определени съгласно Регламент (ЕС) 2016/2031;

4. Предаване на уведомления и допълнителна информация чрез системата за административна помощ и сътрудничество (АПС) за обмен на информация, за да се направят разкрития и разследвания и да се предприемат ефективни и пропорционални действия за преследване на трансграничните нарушения на законодателството на Съюза в областта на агрохранителната верига и в случаите на евентуални измамни или подвеждащи практики, които имат или могат да имат трансграничен характер в съответствие с чл. 103, параграф 1 от Регламент (ЕС) 2017/625;

5. Използването на компютърната система за обмен на данни, информация и документи (TRACES) в съответствие с чл. 133, параграф 4 от Регламент (ЕС) 2017/625;

6. Правила за компютърна обработка и обмен на информация, данни и документи в системата IМSOC, необходими за извършването на официалния контрол, определен в чл. 1, параграф 2 от Регламент (ЕС) 2017/625.

Раздел II

**Прилагане при работа със системите интегрирани в IMSOC**

**Чл. 4.** В структурите на Министерството на земеделието, храните и горите (МЗХГ) правилата се прилагат от:

1. дирекция „Политики по агрохранителната верига“;

2. Българска агенция по безопасност на храните (БАБХ):

а) дирекция „Контрол на храните“ при Централно управление (ЦУ) на БАБХ;

б) дирекция „Здравеопазване и хуманно отношение към животните, и контрол на фуражите“ при ЦУ на БАБХ;

в) дирекция „Растителна защита и контрол на качеството на пресни плодове и зеленчуци“ при ЦУ на БАБХ;

г) дирекция „Граничен контрол“ при ЦУ на БАБХ;

д) областните дирекции по безопасност на храните (ОДБХ).

3. Изпълнителна агенция по лозата и виното (ИАЛВ);

4. Изпълнителна агенция по селекция и репродукция в животновъдството (ИАСРЖ);

5. Изпълнителна агенция по рибарство и аквакултури (ИАРА).

**Чл. 5.** Правилата се прилагат и от:

1. Министерство на здравеопазването (МЗ):

а) регионалните здравни инспекции (РЗИ);

б) националните центрове по проблемите на общественото здраве (НЦПОЗ).

2. Министерство на икономиката (МИ);

3. Комисия за защита на потребителите (КЗП);

4. Министерство на околната среда и водите (МОСВ);

5. Министерство на вътрешните работи (МВР);

6. Министерство на правосъдието (МП);

7. Агенция „Митници“.

Раздел III

**Компоненти на IMSOC**

**Чл. 6.** Системата за управление на информацията, относно официалния контрол се състои от следните компоненти:

1. iRASFF;

2. ADIS;

3. EUROPHYT;

4. TRACES.

**Чл. 7.** Компонентите действат в съответствие с общите принципи и правилата за защита на данните.

Раздел IV

**Мрежи и звена за контакт**

**Чл. 8.** Министерството на земеделието, храните и горите е единен орган на национално ниво, който отговаря за координиране на сътрудничеството и контактите с Европейската комисия, с другите държави членки и други институции на Европейския съюз във връзка с официалния контрол и другите официални дейности по смисъла на чл. 4, параграф 2, буква „б“ от Регламент (EС) 2017/625 и съгласно чл. 58 от ЗУАХВ.

**Чл. 9.** Министерството на земеделието, храните и горите е орган за връзка по смисъла на чл. 103 от Регламент (EС) 2017/625 и съгласно чл. 59 от ЗУАХВ.

**Чл. 10.** Единното звено за контакт по системите на Европейската комисия, създадено и определено от Министерски съвет (МС) по предложение на Министъра на земеделието, храните и горите, координира и осъществява и комуникацията с Европейската комисия съгласно чл. 61, ал. 1 от ЗУАХВ.

**Чл. 11.** Звената за контакт на територията на страната, по списък, одобрен от МС, осъществяват координирането на комуникациите между компетентните органи на Република България и останалите държави членки.

**Чл. 12.** Министърът на земеделието, храните и горите уведомява Европейската комисия и другите държави членки за одобрения списък и за всички промени, настъпили в него съгласно чл. 61, ал. 2 от ЗУАХВ.

**Чл. 13.** Българската агенция по безопасност на храните си взаимодейства с Агенция „Митници“ при осъществяване на официален контрол при въвеждане на храни и фуражи, подлежащи на засилен контрол по смисъла на чл. 47, параграф 1, буква „г“ от Регламент (EС) 2017/625, както и на живи животни и храни от животински произход на територията на Република България от трети държави съгласно чл. 53 от ЗУАХВ.

Раздел V

**iRASFF**

**Чл. 14.** (1) Основният инструмент за осигуряване на потока от информация, даващ възможност за бърза реакция, когато се открият рискове за общественото здраве в хранителната верига, е RASFF - Системата за бързо предупреждение за храни и фуражи.

(2) Министерство на земеделието, храните и горите отговаря за улесняване на размяната на съобщения между компетентните органи в ЕС.

**Чл. 15.** Общото разпределение на звената за контакт по различните компоненти в iRASFF е както следва:

ДЪРЖАВИ ЧЛЕНКИ

ЗВЕНО ЗА КОНТАКТ НА ЕК

**Н**

**А**

**Ц**

**И**

**О**

**Н**

**А**

**Л**

**Н**

**О**

**З**

**В**

**Е**

**Н**

**О**

**З**

**А**

**К**

**О**

**Н**

**Т**

**А**

**К**

**Т**

ЕДИННО ЗВЕНО ЗА КОНТАКТ

(МЗХГ)

КОМПЕТЕНТНО ЗВЕНО ЗА КОНТАКТ

(ЦУ на БАБХ, ИАЛВ, ИАСРЖ, ИАРА, МЗ, КЗП, МИ, МВР и МОСВ)

РЕГИОНАЛНО ЗВЕНО ЗА КОНТАКТ

(ОДБХ, РЗИ, регионални подразделения на: ИАЛВ, ИАСРЖ, ИАРА, КЗП)

**Чл. 16.** Единното звено за контакт отговаря за:

1. изготвянето на ефективни мерки за безпроблемен обмен на подходяща информация със съответните компетентни органи в рамките на неговата компетентност, даващ възможност за незабавно предаване на уведомления, искания или отговори на компетентните органи за подходящи действия и за поддържане на уведомленията, исканията или отговорите;

2. определя функциите и отговорностите му и тези на съответните компетентни органи в рамките на неговата компетентност във връзка с изготвянето и предаването на уведомления, искания и отговори, както и оценяване и разпространение на уведомления, искания и отговори от други членове на мрежата за предупреждение и сътрудничество.

**Чл. 17.** (1) В националното звено за контакт влиза и звеното за контакт на мрежата за борба с измамите с храни.

(2) Националното звено за контакт се ръководи от единното звено за контакт.

**Чл. 18.** Комуникацията в системата iRASFF се осъществява чрез единното звено за контакт.

**Чл. 19.** Задълженията на членовете на мрежата за предупреждение и сътрудничество са:

1. осигуряване на безпроблемното функциониране на Мрежата за предупреждение и сътрудничество в рамките на своята компетентност;

2. предоставяне на звеното за контакт на Комисията подробна информация за лицата отговарящи за мрежата и данни за връзка с тях, като използват предоставения от Комисията образец за информация относно звената за контакт;

3. осигуряване на присъствието на дежурен служител за спешни случаи от звената за контакт на мрежата RASFF 24 часа в денонощието, 7 дни в седмицата.

**Чл. 20.** Обменът на информация между звената за предупреждение и сътрудничество се извършва без неоправдано забавяне.

**Чл. 21.** Обменът на информация между звената за контакт на мрежата за предупреждение и сътрудничество за целите на чл. 50 от Регламент (ЕО) № 178/2002 и дял IV от Регламент (ЕС) 2017/625 на ниво ЕС се осъществява от единното звено за контакт:

1. единствено в iRASFF под формата на уведомления, искания и отговори;

2. като попълва съответните полета на уведомленията, за да е възможна ясна идентификация на съответния/ите продукт/и и риск/ове, случаи на несъответствие и съмнения за измами, предоставят информация с цел проследяване и определят звената за контакт, отговарящи за евентуални последващи действия по дадено уведомление или отговор на искане;

3. уведомленията могат да се изпращат под формата на първоначални уведомления или уведомления за проследяване;

4. в исканията и отговорите се посочва/т звеното/ата за контакт на мрежата за предупреждение и сътрудничество, до което/които е адресирано искането или е адресиран отговорът.

**Чл. 22.** (1) Обменът на информация между звената за контакт, които изграждат националното звено за контакт на Република България в мрежата за предупреждение и сътрудничество се извършва чрез изпращане на уведомления, искания и отговори по служебните електронни пощи, по телефона и чрез iRASFF.

(2) Единното звено за контакт ежедневно изпраща информация до компетентно звено за контакт за получени или изпратени уведомления, искания и отговори в мрежата за предупреждение и сътрудничество (дневни таблици).

(3) При получаване на уведомление, отговор или искане от звената за контакт на другите членове на мрежата за предупреждение и сътрудничество, единното звено за контакт информира по електронната поща компетентното звено за контакт.

(4) Компетентното звено за контакт обобщава предоставената информация от iRASFF и я изпраща по електронната/ните поща/и на регионалното/ните звено/а за контакт, които имат отношение към същата.

(5) Съответното регионално звено за контакт предоставя информацията на инспекторите, които осъществяват официалния контрол.

(6) Регионалното звено за контакт обобщава предоставената информация от направените проверки и я изпраща на компетентното звено за контакт.

(7) Компетентното звено за контакт проверява предоставената информация и попълва съответните полета на уведомленията в iRASFF, за да е възможна ясна идентификацията на съответния/ите продукт/и и риск/ове, случаи на несъответствие и съмнения за измами, като предоставят информация с цел проследяване.

(8) Единното звено за контакт преглежда попълнените полета на уведомленията в iRASFF от компетентното звено и валидира или отхвърля предоставената информация.

(9) След валидиране на уведомленията в iRASFF единното звено за контакт ги насочва за одобрение от звеното за контакт на ЕК.

(10) При констатиране на риск/ове, случаи на несъответствие или съмнения за такива регионалното звено уведомява компетентното звено като предоставя цялата налична информация и всички необходими документи с цел проследяване.

(11) Компетентното звено изготвя първоначално уведомление в iRASFF и го подава за валидиране към единното звено за контакт.

(12) Единното звено валидира уведомлението и го насочва за одобрение към звеното за контакт на ЕК или го отхвърля.

**Чл. 23.** Уведомленията за несъответствие се обработват без неоправдано забавяне и включват най-малкото следната информация:

1. наименованието на компетентния орган, отговарящ за уведомлението, ако е различен от звеното за контакт;

2. описание на евентуалното несъответствие;

3. посочване, когато е възможно, на операторите, свързани с евентуалното несъответствие;

4. подробности за съответните животни или стоки;

5. всяка информация относно съмнения за рискове;

6. указание за това дали уведомлението е свързано с евентуален случай на несъответствие в резултат на измамни практики.

**Чл. 24.** Изпращане на уведомление за предупреждение:

(1) При констатиране на сериозни рискове за здравето на човека или на животните регионалното звено уведомява компетентното звено като предоставя цялата налична информация и всички необходими документи с цел проследяване не по-късно от 24 часа от установяване на риска. Изключение за времето за реакция по уведомление за предупреждение се допуска само в почивни дни, когато официалния контрол няма достъп до обекта/тите по разпространение и не може да осъществи контакт с представител/ите на бизнес оператора/ите.

(2) Компетентното звено в ЦУ на БАБХ изготвя първоначално уведомление в iRASFF и го подава за валидиране към единното звено за контакт незабавно след получаване и проверка на информацията, подадена от регионалното звено за контакт.

(3) Компетентото звено за контакт в другите институции към МЗХГ и компетентното звено към МЗ подават информацията по уведомленията директно към единното звено за контакт.

(4) Единното звено за контакт изпраща уведомлението за предупреждение до звеното за контакт на Комисията без неоправдано забавяне и във всички случаи в срок не по-дълъг от 48 часа от момента, в който им е докладвано за риска.

(5) Уведомлението за предупреждение включва цялата налична информация, посочена в чл. 33 и всяка информация относно риска и продукта, от който той произлиза. Уведомлението за предупреждение се предава без неоправдано забавяне и в случите когато не е събрана цялата относима информация.

**Чл. 25.** Получаване на уведомление за предупреждение:

(1) След получаване на уведомление за предупреждение националното звено за контакт предприема действия без неоправдано забавяне, до 48 часа от момента на докладване за риска (изключение за времето за реакция по уведомление за предупреждение се допуска само в почивни дни, когато официалния контрол няма достъп до обекта/тите по разпространение и не може да осъществи контакт с представител/ите на бизнес оператора/ите).

(2) Единното звено за контакт изпраща уведомлението за предупреждение без неоправдано забавяне до компетентното звено за контакт.

(3) Компетентното звено за контакт изпраща уведомлението за предупреждение без неоправдано забавяне до регионалното звено за контакт.

(4) Регионалното звено за контакт предоставя цялата информация, свързана с уведомлението за предупреждение на инспекторите, които осъществяват официален контрол.

(5) Инспекторите, които осъществяват официален контрол, извършват разследване и/или предприемат мерки в рамките на 24 часа. Изключение за времето за реакция по уведомление за предупреждение се допуска само в почивни дни, когато официалния контрол няма достъп до обекта/тите по разпространение и не може да осъществи контакт с представител/ите на бизнес оператора/ите. В останалите случаи се спазват зададените срокове от компетентното звено за контакт и единното звено за контакт, които не надхвърлят 24 часа.

(6) Регионалното звено за контакт предава на компетентното звено за контакт обобщената информация за извършеното разследване и/или предприетите мерки, както и всички документи, свързани с уведомлението за предупреждение, в определените срокове.

(7) Компетентното звено за контакт в ЦУ на БАБХ обработва предоставената му информация и документи за извършеното разследване и/или предприетите мерки, свързани с уведомлението за предупреждение и изготвя текст с информация за предприетите действия без неоправдано забавяне.

(8) Компетентото звено за контакт в другите институции към МЗХГ и компетентното звено към МЗ подават информацията по уведомленията директно към единното звено за контакт.

(9) Единното звено за контакт проверява предоставената му информация от компетентното звено за контакт и я предава на звеното за контакт на Комисията без неоправдано забавяне.

**Чл. 26.** Изпращане на уведомление за информация:

(1) При констатиране на риск/ове, случаи на несъответствие или съмнения за такива, които не изискват бърза реакция, регионалното звено уведомява компетентното звено като предоставя цялата налична информация и всички необходими документи с цел проследяване.

(2) Компетентното звено в ЦУ на БАБХ изготвя първоначално уведомление в iRASFF и го подава за валидиране към единното звено за контакт незабавно след получаване и проверка на информацията, подадена от регионалното звено за контакт.

(3) Компетентото звено за контакт в другите институции към МЗХГ и компетентното звено към МЗ подават информацията по уведомленията директно към единното звено за контакт.

(4) Единното звено за контакт изпраща уведомлението за информация до звеното на Комисията без неоправдано забавяне.

(5) Уведомлението за информация включва цялата налична информация, посочена в чл. 33 и всяка информация относно риска и продукта, от който той произлиза.

**Чл. 27.** Получаване на уведомление за информация:

(1) След получаване на уведомление за информация националното звено за контакт предприема действия без неоправдано забавяне от момента, в който му е докладвано за риска за проведеното разследване и/или предприетите действия от страна на официалния контрол.

(2) Единното звено за контакт изпраща уведомлението за информация без неоправдано забавяне до компетентното звено за контакт.

(3) Компетентното звено за контакт изпраща уведомлението за информация без неоправдано забавяне до регионалното звено за контакт.

(4) Регионалното звено за контакт предоставя цялата информация, свързана с уведомлението за информация на инспекторите, които осъществяват официален контрол.

(5) Официалният контрол извършва разследване и/или предприема мерки, без неоправдано забавяне, в рамките на определените срокове от компетентното звено за контакт и единното звено за контакт.

(6) Регионалното звено за контакт предава на компетентното звено за контакт обобщената информация за извършеното разследване и/или предприетите мерки, както и всички документи, свързани с уведомлението за информация, в определените срокове, без неоправдано забавяне.

(7) Компетентното звено за контакт в ЦУ на БАБХ обработва предоставената му информация и документи за извършеното разследване и/или предприетите мерки свързани с уведомлението за информация и изготвя текст с информация за предприетите действия без неоправдано забавяне.

(8) Компетентото звено за контакт в другите институции към МЗХГ и компетентното звено към МЗ подават информацията по уведомленията директно към единното звено за контакт.

(9) Единното звено за контакт проверява предоставената му информация от компетентното звено за контакт и я предава на звеното за контакт на Комисията без неоправдано забавяне.

**Чл. 28.** Изпращане на уведомление за новина:

(1) При констатиране на риск/ове, случаи на несъответствие или съмнения за такива, което е от неформален източник, съдържа непроверена информация или се отнася до все още неидентифициран продукт, регионалното звено уведомява компетентното звено като предоставя цялата налична информация и всички необходими документи с цел проследяване.

(2) Компетентното звено в ЦУ на БАБХ изготвя първоначално уведомление в iRASFF и го подава за валидиране към единното звено за контакт незабавно след получаване и проверка на информацията, подадена от регионалното звено за контакт.

(3) Компетентото звено за контакт в другите институции към МЗХГ и компетентното звено към МЗ подават информацията по уведомленията директно към единното звено за контакт.

(4) Единното звено за контакт изпраща уведомлението за новина до звеното за контакт на Комисията.

(5) Уведомлението за новина включва цялата налична информация, посочена в чл. 33.

**Чл. 29.** Получаване на уведомление за новина:

(1) След получаване на уведомление за новина единното звено за контакт трябва предприеме действия без неоправдано забавяне от момента, в който е получено.

(2) Единното звено за контакт изпраща уведомлението за новина без неоправдано забавяне до компетентното звено за контакт.

(3) Компетентното звено за контакт изпраща уведомлението за новина без неоправдано забавяне до регионалното звено за контакт, ако информацията в него налага това.

(4) Регионалното звено за контакт предоставя цялата информация свързана с уведомлението за новина, на инспекторите, които осъществяват официален контрол, ако информацията в него налага това.

(5) Официалният контрол извършва разследване и/или предприема мерки, без неоправдано забавяне, ако информацията в него налага това, в рамките на определените срокове от компетентното звено за контакт и единното звено за контакт.

(6) Регионалното звено за контакт предава на компетентното звено за контакт обобщената информация за извършеното разследване и/или предприетите мерки, както и всички документи, свързани с уведомлението за новина, в определените срокове, без неоправдано забавяне.

(7) Компетентното звено за контакт в ЦУ на БАБХ обработва предоставената му информация и документи за извършеното разследване и/или предприетите мерки, свързани с уведомлението за новина и ако е необходимо, изготвя текст с информация за предприетите действия без неоправдано забавяне.

(8) Компетентото звено за контакт в другите институции към МЗХГ и компетентното звено към МЗ подават информацията по уведомленията директно към единното звено за контакт.

(9) Единното звено за контакт проверява предоставената му информация от компетентното звено за контакт и я предава на звеното за контакт на Комисията без неоправдано забавяне.

**Чл. 30.** Управление на уведомления за отхвърляне на границата:

(1) Националното звено за контакт предават уведомлението за отхвърляне на границата на звената за контакт на мрежата за предупреждение и сътрудничество без неоправдано забавяне.

(2) Уведомлението за отхвърляне на границата включва цялата информация, посочена в чл. 33 и всяка информация относно риска и продукта, от който той произлиза.

(3) Информацията се предава чрез ТRACES на всички гранични контролни пунктове.

(4) Звеното за контакт на Комисията проверява всяко уведомление за отхвърляне на границата, след като то е било предадено.

**Чл. 31.** Управление на уведомленията за измами с храни:

(1) Единното звено за контакт обменя уведомления за измами с храни с другите звена за контакт на мрежата за борба с измамите с храни, които включват най-малко следното:

1. цялата информация по чл. 33;

2. описание на съмненията за измамна практика;

3. идентифициране, когато това е възможно, на участващите оператори;

4. информация за текущи полицейски или съдебни разследвания по съмненията за измамна практика;

5. информация за указания от полицейски или съдебнии органи, веднага щом има такава и подлежи на разкриване.

(2) При получаване на уведомление за измама с храни единното звено за контакт го изпраща на компетентното звено за контакт без неоправдано забавяне. Единното звено за контакт може да определя срокове за изпълнение.

(3) При получаване на уведомление за измама с храни компетентното звено за контакт трябва да предприеме действия без неоправдано забавяне.

(4) Компетентнито звено предоставя информацията необходима за започването на раследване, само на регионалните звена, отговарящи за мрежата за борба с измамите с храни, имащи отношение към конкретното разследване.

(5) Компетентнито звено координира и методически ръководи действията на регионалните звена, заети с разследването.

(6) Компетентното звено информира за разследването полицеийски и/или други разследващи органи при необходимост и изисква съдействие от тяхна страна.

(7) След приключване на разследването или при частично събиране на информация и документи по уведомлението компетентното звено обобщава информацията и без неоправдано забавяне я предоставя на единното звено за контакт.

(8) При получаване на информация относно рискове за здравето на хората и/или животните, компетентното звено за контакт отговарящо за мрежата за борба с измамите с храни я предава на компетентното звено за контакт отговарящо за мрежата RASFF без неоправдано забавяне. При всяко предаване на информация се уведомява и единното звено за контакт.

(9) Компетентното звено за контакт, отговарящо за мрежата RASFF, може да изисква допълнителна информация по случаи с рискове за здравето от компетентното звено за контакт отговарящо за мрежата за борба с измамите с храни и тя му се предоставя без неоправдано забавяне.

(10) Единното звено за контакт може да изисква допълнителна информация по всеки случай свързан с измами с храни от компетентното звено. Тя му се предоставя без неоправдано забавяне.

(11) Единното звено за контакт изпраща уведомленията за измами с храни до звеното за контакт на комисията без неоправдано забавяне.

**Чл. 32.** Управление на уведомления за проследяване:

(1) Когато националното звено за контакт има допълнителна информация във връзка с първоначално уведомление, незабавно предава уведомление за проследяване на мрежата за предупреждение и сътрудничество.

(2) При поискване на информация за проследяване във връзка с първоначално уведомление, тя се предоставя от единното звено за контакт на мрежата за предупреждение и сътрудничество в рамките на възможното и без неоправдано забавяне.

(3) Вслучай на предприемане на действие след получаване на първоначално уведомление в съответствие с чл. 50, параграф 5 от Регламент (ЕО) № 178/2002, националното звено за контакт предава незабавно подробно уведомление за проследяване на мрежата за предупреждение и сътрудничество.

(4) При задържането на даден продукт и връщането му на изпращач в държавата на друг член на мрежата RASFF:

1. Националното звено за контакт предоставя пълна информация за върнатия продукт в уведомление за проследяване, освен ако тази информация не е вече включена изцяло в първоначалното уведомление;

2. Другият член на мрежата предоставя информация в уведомление за проследяване относно действието, предприето с върнатия продукт.

(5) При промяна на класификацията на първоначалното уведомление в уведомление за предупреждение или информация, единното звено за контакт предоставя уведомлението за проследяване, на чието основание това е направено, на звеното за контакт на Комисията за проверка и го предава на звената за контакт на мрежата за предупреждение и сътрудничество в срок.

**Чл. 33.** Достъп до уведомления чрез iRASFF:

(1) Всички членове на мрежата за предупреждение и сътрудничество имат достъп до уведомленията за предупреждение, информация, новини или отхвърляне на границата.

(2) Само уведомяващите, уведомените и получилите искане членове на единното звено за контакт имат достъп до уведомленията за несъответствие. Останалите членове на мрежата имат достъп само до информацията за наименованието на компетентния орган, отговарящ за уведомлението, описание на евентуалното несъответствие и всяка информация относно съмнения за рискове.

(3) Само уведомяващите, уведомените и получилите искане членове на единното звено за контакт имат достъп до уведомленията за измами с храни.

**Чл. 34.** Проверка на уведомления:

(1) Проверката на уведомленията от единното звено за контакт обхваща:

1. пълнотата и четливостта на уведомлението;

2. правилността на правното основание, въпреки че неправилното правно основание не трябва да попречи на предаването на уведомление към звеното за контакт на Комисията, ако е бил установен риск;

3. дали уведомлението попада в обхвата на мрежата RASFF;

4. дали важната информация в уведомлението е предоставена на език, който звеното за контакт на мрежата за предупреждение и сътрудничество може лесно да разбере;

5. съответствие с Регламент за изпълнение (ЕС) 2019/1715;

6. възможни повтарящи се уведомления за един и същ оператор и/или една и съща държава на произход.

(2) Проверката на уведомления за несъответствие, измами с храни и отхвърляне на границата обхваща:

1. правилността на правното основание, въпреки че неправилното правно основание не трябва да попречи на предаването на уведомление към звеното за контакт на Комисията, ако е бил установен риск;

2. дали уведомлението попада в обхвата на мрежата RASFF;

3. съответствие с Регламент за изпълнение (ЕС) 2019/1715.

**Чл. 35.** Оттегляне и изменяне на уведомления:

(1) При съмнения, че предприетите действия се основават на необоснована информация или уведомлението е било подадено погрешка се предприемат следните действия:

1. компетентното звено за контакт уведомява единното звено за контакт;

2. единното звено за контакт, ако не е предприело действия по одобряване на уведомлението го отхвърля, а в случай на извършено одобряване уведомява звеното за контакт на Комисията, че го оттегля;

3. звеното за контакт на Комисията оттегля съответното уведомление, със съгласието на уведомяващото звено за контакт.

(2) Компетентното звено за контакт може да поиска изменяне на дадено уведомление със съгласието на единното звено за контакт.

(3) Уведомлението за проследяване не се счита за изменяне на уведомление и поради това може да бъде предадено, без да е необходимо съгласието на единното звено за контакт, освен ако това уведомление за проследяване не променя класификацията на уведомлението.

**Чл. 36.** Уведомлението се закрива автоматично в iRASFF, ако:

1. няма висящи искания за проследяване; или

2. всички искания са получили отговор; или

3. отговор на последното искане не е получен в срок от 6 месеца след предаването му.

**Чл. 37.** Мерки за iRASFF при извънредни ситуации:

(1) Когато няма достъп до iRASFF:

1. информацията във връзка с уведомленията се разпространява само чрез електронни съобщения между членовете на единното звено за контакт;

2. единното звено за контакт съобщава за предаването на електронно съобщение относно уведомление за предупреждение или проследяване по уведомление за предупреждение чрез обаждане до номера за спешни повиквания на звеното за контакт на Комисията;

3. информацията свързана с АПС се обменя само чрез електронни съобщения между единното звено за контакт и звеното за контакт на Комисията;

4. информацията свързана с мрежата за борба с измамите с храни се обменя само чрез електронни съобщения между единното звено за контакт и звеното за контакт на Комисията.

(2) След като iRASFF стане отново достъпна, единното звено за контакт въвежда в системата информацията, обменена извън нея.

Раздел VI

**ADIS**

**Чл. 38.** Българската агенция по безопаснот на храните отговаря за уведомяване или докладване на Комисията и останалите държави членки за всички огнища на болести от списъка, посочени в Регламент (ЕС) 2016/429.

**Чл. 39.** Обменът на информация е както следва:

ЕК

ДЪРЖАВИ ЧЛЕНКИ

МЗХГ

ЦУ на БАБХ

(Звено за контакт)

ОДБХ

Животновъден обект / лично стопанство

Регистриран ветеринарен лекар

**Чл. 40.** Обмен на информация на национално ниво:

(1) Операторите и другите имащи отношение физически или юридически лица незабавно уведомяват БАБХ, когато има основание за съмнение за наличие у животните на болест от списъка, посочена в чл. 9, параграф 1, буква а) от Регламент (ЕС) 2016/429, или когато наличието на такава болест бъде констатирано у животните.

(2) Операторите и другите имащи отношение физически или юридически лица възможно най-бързо уведомяват БАБХ, когато има основания за съмнение за наличие у животните на болест от списъка, посочена в чл. 9, параграф 1, буква д) от Регламент (ЕС) 2016/429, различна от споменатите в чл. 9, параграф 1, буква а) от Регламент (ЕС) 2016/429, или когато наличието на такава болест е констатирано у животните.

(3) Операторите и другите имащи отношение физически или юридически лица уведомяват регистрирания ветеринаринарен лекар за необичайна смъртност и други признаци за опасни болести или значително намаляване на производителността по неустановени причини с цел допълнително проучване, включително вземане на проби за лабораторно изследване, когато ситуацията го изисква, който от своя страна уведомява официалния ветеринарен лекар.

(4) При получени уведомления по ал. 1 и 2 ОДБХ уведомява ЦУ на БАБХ.

(5) Централно управление на БАБХ уведомява МЗХГ, когато има основание за съмнение за наличие у животните на болест от списъка в Регламент (ЕС) 2016/429.

**Чл. 41.** Уведомяване на равнището на Съюза:

(1) Централно управление на БАБХ уведомява незабавно Комисията и останалите държави членки за всички огнища на болести от списъка, посочени в чл. 9, параграф 1, буква д) от Регламент (ЕС) 2016/429, за които се изисква незабавно уведомяване, за да се гарантира своевременното изпълнение на необходимите мерки за управление на риска, като се взема предвид профилът на болестта.

(2) Уведомлението от ЦУ на БАБХ към Комисията и останалите държави членки съдържа следната информация относно огнището:

1. болестотворния агент и подвида, когато това е от значение;

2. съответните дати, и по-специално датата на появата на съмнението и датата на потвърждение на огнището;

3. вида и мястото на огнището;

4. евентуални свързани огнища;

5. животните, засегнати от огнището;

6. всички мерки за контрол на болестта, взети във връзка с огнището;

7. вероятния или известния произход на болестта от списъка;

8. използваните диагностични методи.

**Чл. 42.** Докладване на равнището на Съюза:

(1) Централно управление на БАБХ докладват на Комисията и на останалите държави членки информацията относно болестите от списъка, посочени в чл. 9, параграф 1, буква д) от Регламент (ЕС) 2016/429, за които:

1. не се изисква незабавно уведомяване за огнищата;

2. се изисква незабавно уведомяване за огнищата, но се изисква на Комисията и на държавите членки да бъде съобщена допълнителна информация относно:

а) надзора в съответствие с правилата, които са установени в акт за изпълнение;

б) програма за ликвидиране в съответствие с правилата, които са установени в акт за изпълнение.

(2) Докладите от ЦУ на БАБХ включват информация относно:

1. откриването на посочените болести от списъка;

2. резултатите от надзора, когато това се изисква;

3. резултатите от програмите за надзор, когато това се изисква;

4. програма за ликвидиране, когато това се изисква.

**Чл. 43.** (1)Всеки член на мрежата АDIS може да определи повече от едно звено за контакт за подаване в АDIS на:

1. уведомления за огнища;

2. доклади.

(2) Всяко звено за контакт на мрежата АDIS поддържа и актуализира в АDIS списъка на районите за уведомяване и докладване, съставен за целите на уведомяването и докладването.

Раздел VII

**EUROPHYT**

**Чл. 44.** Българската агенция по безопасност на храните отговаря за уведомяване на Комисията и останалите държави членки чрез EUROPHYT.

**Чл. 45.** Обменът на информация е както следва:

ЕК

ДЪРЖАВИ ЧЛЕНКИ

МЗХГ

ЦУ на БАБХ

(Звено за контакт)

ГИП

ОДБХ

**Чл. 46.** Звеното за контакт в ЦУ на БАБХ се състои от:

(1) Звено за контакт, отговарящо за подаване на уведомления за огнища EUROPHYT до мрежата за огнища ЕUROPHYT.

(2) Звено за контакт, отговарящо за:

1. надзор на подаването на уведомления за залавяне EUROPHYT до мрежата за залавяне ЕUROPHYT за пратки растения, растителни продукти или други обекти, въвеждани в Съюза;

2. подаване на уведомления за залавяне EUROPHYT до съответните трети държави и международни организации за пратки растения, растителни продукти или други обекти, въвеждани в Съюза;

3. подаване на уведомления за залавяне EUROPHYT до мрежата за залавяне ЕUROPHYT за пратки растения, растителни продукти или други обекти, търгувани на територията на Съюза.

**Чл. 47.** Подаване на уведомления за огнища EUROPHYT до мрежата за огнища ЕUROPHYT:

(1) Звената за контакт на мрежата подават в ЕUROPHYT уведомление за огнище не по-късно от осем работни дни след датата на официалното потвърждение от БАБХ за наличието на вредител съгласно разпоредбите на Регламент (ЕС) 2016/2031, което съдържа минимално изискуемата информация в чл. 32, параграф 1 от Регламент за изпълнение (ЕС) 2019/1715.

(2) Когато наличието на вредител е официално потвърдено уведомлението съдържа и информация за датата на официалното потвърждение на идентичността на вредителя.

(3) Звената за контакт на мрежата подават в ЕUROPHYT уведомление, съдържащо изискуемата информация в чл. 32, параграф 3 от Регламент за изпълнение (ЕС) 2019/1715 не по-късно от тридесет дни след датата на официалното потвърждение от БАБХ.

(4) Звената за контакт на мрежата ЕUROPHYT актуализират уведомленията след като са проверили евентуалната нова информация, която им е била предоставена, или след като БАБХ е предприела нови мерки.

**Чл. 48.** Използване на ТRACES за подаване на уведомления за залавяне EUROPHYT до мрежата за залавяне ЕUROPHYT:

(1) Официалният фитосанитарен инспектор, който взема решението относно пратки растения, растителни продукти или други обекти, въвеждани в Съюза подава в ТRACES уведомления за залавяне EUROPHYT в срок от два работни дни, считано от тяхното залавяне съгласно Регламент (ЕС) 2017/625.

(2) Уведомлението съдържа следната информация:

1. информацията, подлежаща на записване в Единния здравен документ за въвеждане (CHED);

2. допълнителна информация за мерките, предприети във връзка с пратката;

3. информация за наложената карантина;

4. евентуална допълнителна информация за залавяне, когато има такава.

(3) Звената за контакт на мрежата подават в ТRACES уведомления за залавяне EUROPHYT относно пратки с растения, растителни продукти или други обекти, търгувани на територията на Съюза, в срок от два работни дни след залавяне им.

Раздел VIII

**TRACES**

**Чл. 49.** TRACES е ефективен инструмент за осигуряване на:

1. проследяване (наблюдение на движенията, както в рамките на ЕС, така и от държави извън ЕС);

2. обмен на информация (позволява на търговските партньори и компетентните органи лесно да получават информация за движението на своите пратки и да ускорява административните процедури);

3. управление на риска (реагиране бързо на заплахи за здравето чрез проследяване на движението на пратки и улесняване на управлението на риска от отхвърлени пратки).

**Чл. 50.** Българската агенция по безопасност на храните отговаря за уведомяване на Комисията и останалите държави членки чрез TRACES.

**Чл. 51.** Обменът на информация е както следва:

ЕК

ДЪРЖАВИ ЧЛЕНКИ

ЦУ на БАБХ

МЗХГ

ОДБХ

ГИП

Бизнес оператор

ТРЕТИ ДЪРЖАВИ

**Чл. 52.** (1)Звената за контакт в структурата на БАБХ в мрежата ТRACES включват следните направления:

1. граничен контрол;

2. здравеопазване, идентификация и хуманно отношение към животните;

3. контрол на храните;

4. контрол на фуражите.

(2) Звената за контакт, определени в раздел VII за подаване на уведомления за залавяне EUROPHYT, се разглеждат също като звена за контакт за тази функция в ТRACES.

**Чл. 53.** Достъп до данни, информация и документи в ТRACES:

(1) Всеки оператор има достъп до данните, информацията или документите, които обработва, изготвя или предава в ТRACES, в зависимост от ролята на потребителя в системата.

(2) Всяка контролна единица в структурата на БАБХ има достъп до данните, информацията или документите, обработвани, изготвяни или предавани в неговата област на отговорност в ТRACES –от собствените му служители или от операторите под негово ръководство в ТRACES.

(3) Всеки, които не е допринесъл за обработването, изготвянето или предаването на данни, информация или документи в ТRACES или не е участвал в съответното пускане на пазара или придвижване, няма достъп до такива данни, информация или документи.

(4) Българската агенция по безопасност на храните има достъп до данните, информацията или документите относно решение за отказ за въвеждане на пратка или разпореждане за предприемане на действия, регистрирано в ТRACES.

**Чл. 54.** (1) Единният здравен документ за въвеждане е следните видове:

1. CHED-A за пратки с животни;

2. CHED-P за пратки с продукти (продукти от животински произход, зародишни продукти и странични животински продукти, сено и слама);

3. CHED-PP за пратки с растения, растителни продукти и други обекти;

4. CHED-D за пратки с фуражи и храни от неживотински произход.

(2) При изготвянето на CHED се спазват следните изисквания:

1. съставя се на поне един от официалните езици на държавата членка на въвеждане в Съюза;

2. попълва се в съответствие с обяснителните бележки от приложение II на Регламент за изпълнение (ЕС) 2019/1715;

3. операторът или компоетентният орган могат да използват CHED в електронен формат, спазвайки разпоредбите на чл. 41 от Регламент за изпълнение (ЕС) 2019/1715.

**Чл. 55.** Българската агенция по безопасност на храните поддържа и актуализира в ТRACES списъка на единиците за контрол.

**Чл. 56.** (1) Българската агенция по безопасност на храните гарантира предоставявнето на актуален списък на граничните контролни пунктове, разположени на територията на Република България, на които се извършва официален контрол на една или повече категории животни и стоки по чл. 47 от Регламент 2017/625.

(2) Българската агенция по безопасност на храните гарантира поддържането на актуална информация в TRACES по отношение на контролните пунктове, определени по чл. 53 от Регламент 2017/625.

**Чл. 57.** (1) Всяко звено за контакт в структурата на БАБХ, спрямо неговата компетенция, поддържа и актуализира списъците на предприятия в ТRACES, както следва:

1. предприятия за храни;

2. предприятия, обработващи странични животински продукти или производни продукти, инсталации и оператори, одобрени в съответствие с чл. 47 от Регламент (ЕО) № 1069/2009.

(2) Всяко звено за контакт в структурата на БАБХ въвежда в ТRACES информацията за всяко едно от предприятията в неговата сфера на компетентност като използва техническите спецификации за формàта на списъците на предприятия, предоставени от Комисията.

**Чл. 58.** Мерки при извънредни ситуации в случай на липса на достъп до TRACES:

(1) Българската агенция по безопасност на храните поддържа образци, с възможност за попълване на всички документи, които могат да бъдат издадени в ТRACES, спазвайки разпоредбите на чл. 46, параграф 1 от Регламент за изпълнение (ЕС) 2019/1715.

(2) Ползвателите на системата ТRACES могат да използват разпечатан или електронен образец с възможност за попълване, когато системата или някоя от нейните функции е недостъпна за повече от един час.

(3) Служителите на БАБХ, ползватели на системата ТRACES, могат временно да изготвят и да обменят по електронен път всички необходими документи с други държави членки, след изрично разрешение на ЦУ на БАБХ.

(4) В документите по ал. 2 и 3 задължително се добавя текстът „изготвен в извънредна ситуация“.

Раздел IX

**Контрол**

**Чл. 59.** Контрол по прилагане на правилата се осъществява от дирекция „Политики по агрохранителната верига” при МЗХГ.

**Чл. 60.** При предотвратяване, преустановяване и разкриване на нарушения по агрохранителната верига и при прилагане на принудителни административни мерки от компетентните органи, органите на МВР, както и другите държавни и общински органи оказват съдействие на националното звено за контакт, в рамките на своята компетентност съгласно чл. 54 от ЗУАХВ.

**Чл. 61.** Редът и начините на взаимодействие между органите на БАБХ и МВР са уредени с Наредба № 24 от 28 декември 2009 г. за реда и начините на взаимодействие между органите на Националната ветеринарномедицинска служба и Министерството на вътрешните работи съгласно чл. 10, ал. 2 от ЗХ.

**Допълнителни разпоредби**

**§ 1**. По смисъла на настоящите правила:

1. „Европейско звено за контакт“ е звено за контакт, което отговаря за управлението на мрежата, като гарантира, че информацията е предадена до всички членове на мрежата по прозрачен и хармонизиран начин и предоставя необходимите информационно-технологични средства, за да улесни това;

2. „Единно звено за контакт“ е звено за контакт в Министерството на земеделието, храните и горите, което е в директна връзка със звеното за контакт на Европейската комисия и със звената за контакт на другите държави, членове на мрежата, с цел обмяна на информация и координира дейностите на компетентното звено за контакт в България. Единното звено за контакт осъществява директна комуникация с други членове на мрежата;

3. „Компетентно звено за контакт“ е звено за контакт, което е в директна връзка с националното звено за контакт и регионалните звена за контакт, като методически ръководи официалния контрол на регионално ниво. Компетентното звено за контакт обработва и предава получената информация и може да осъществява директна комуникация с други членове на мрежата, ако това се изисква от някой от компонентите на IMSOC;

4. „Национално звено за контакт“ е звено за контакт, което включва всички звена за контакт на национално ниво: единно, компетентно и регионално звено за контакт;

5. „Регионално звено за контакт“ е звено за контакт , което е в директна връзка с компетентното звено за контакт. Регионалното звено за контакт обработва получената информация от компетентното звено за контакт и я предоставя за изпълнение на официалния контрол. Обработва получената информация от официалния контрол и я предоставя на компетентното звено за контакт. Гарантира за истинността на предоставената информация от официалния контрол.

**§ 2.** Зацелите на настоящите правила се прилагат определенията от Регламент за изпълнение (EС) 2017/1715.